**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ՕԳՈՍՏՈՍԻ 18-Ի N 2085-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1. Իրավական ակտի ընդունման անհրաժեշտությունը**

 Նախագծի ընդունումը պայմանավորված է ՀՀ բնապահպանության և ընդերքի տեսչական մարմնի (այսուհետ՝ Տեսչական մարմին) պետական տեսուչի համազգեստի ձևը փոփոխելու անհրաժեշտությամբ:

 **2.** **Ընթացիկ իրավիճակը և խնդիրները**

«Բնապահպանական վերահսկողության մասին» ՀՀ օրենքի (այսուհետ՝ Օրենք) 16-րդ հոդվածի համաձայն բնապահպանական պետական տեսուչի համազգեստի ձևը և այն կրելու կարգն ու պայմանները սահմանում է Հայաստանի Հանրապետության կառավարությունը:

ՀՀ կառավարության 2005 թվականի օգոստոսի 18-ի N 2085-Ն որոշմամբ հաստատվել է բնապահպանության և ընդերքի տեսչական մարմնի պետական տեսուչի համազգեստի ձևը:

Օրենքի 12-րդ հոդվածի համաձայն բնապահպանական պետական տեսուչները կարող են 1) բնապահպանական օրենսդրության կիրարկումն ապահովելու նպատակով Օրենքով սահմանված կարգով և դեպքերում կանգնեցնելու տրանսպորտային միջոցներ, 2) առգրավել ապօրինի ձեռք բերված բնական ռեսուրսները և բնապահպանական օրենսդրության պահանջների խախտմամբ ձեռք բերված որսը, որսի գործիքները, որսի գործիք համարվող այլ միջոցներ, 3) պահելու, կրելու, օգտագործելու ծառայողական զենք, զինամթերք, ձեռնաշղթա 4) իրականացնել օրենքով սահմանված այս տեսակի վարչարարական բնույթի գործողություններ: Նման պայմաններում Տեսչական մարմնի տեսուչի համազգեստը պետք է ճանաչելի լինի և հստակ արտացոլի իր Տեսչական մարմնի աշխատակից լինելու հանգամանքը:

ՀՀ կառավարության 2020 հունիսի 25-ի N 1091-Ն որոշմամբ արդեն իսկ հաստատվել է ՀՀ բնապահպանության և ընդերքի տեսչական մարմնի նոր տարբերանշանը, որը պատկերվելու է Տեսչական մարմնի տեսուչի համազգեստի վրա: Անհրաժեշտություն է առաջացել նաև արդիականցնել Տեսչական մարմնի տեսուչի համազգեստի ձևը՝ հնարավորություն ընձեռելով Տեսչական մարմնի տեսուչներին ավելի արդյունավետ իրակնացնել վերոհիշյալ իրավասություններից բխող իրենց գործառույթները:

Հարկ է նշել նաև, որ Տեսչական մարմնի կողմից իրականացվել է շուկայի հետազոտություն, որի արդյունքում պարզվել է, որ նոր համազգեստը մոտ երկու անգամ էժան է լինելու, քան առկա ձևի համազգեստը: Նոր ձևանմուշի համազգեստը նաև զգալիորեն ավելի թեթև է լինելու, քան ներկայումս հաստատված տարբերակը:

Հարկավոր նաև ուժը կորցրած ճանաչել Հայաստանի Հանրապետության բնապահպանության նախարարի բնապահպանական պետական տեսուչին համազգեստ տրամադրելու, կրելու կարգն ու պայմանները սահմանելու մասին 2006 թվականի մայիսի 17-ի N 153-Ն հրամանը, քանի որ Ազգային ժողովի կողմից ընդունվել է «Բնապահպանական վերահսկողության մասին» օրենքում փոփոխություններ և լրացումներ կատարելու մասին» 2018 թվականի մարտի 6-ի ՀՕ-183-Ն օրենքը, որի համաձայն Բնապահպանական պետական տեսուչի համազգեստի ձևը և այն կրելու կարգն ու պայմանները սահմանում է Հայաստանի Հանրապետության կառավարությունը: Համազգեստը կրելու կարգն ու պայմանները նպատակահարմար է սահմանել նույն՝ տեսուչի համազգեստի ձևը և նկարագիրը հաստատող Կառավարության որոշմամբ:

**3. Առաջարկվող կարգավորման նպատակը և բնույթը**

Նախագծի ընդունման նպատակն է սահմանել Տեսչական մարմնի համազգեստի նոր, ավելի կատարելագործված ձևը, ինչպես նաև սահմանել այն կրելու կարգն ու պայմանները:

1. **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Հայաստանի Հանրապետության վարչապետի աշխատակազմի տեսչական մարմինների աշխատանքների համակարգման գրասենյակի և Տեսչական մարմնի կողմից համատեղ։

1. **Ակնկալվող արդյունքը**

**Նախագծի ընդունումը կապահովի** բնապահպանության և ընդերքի ոլորտումներում վերահսկողության իրականացման բնականոն ընթացքը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ՕԳՈՍՏՈՍԻ 18-Ի N 2085-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության կառավարության 2005 թվականի օգոստոսի 18-ի N 2085-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ նորմատիվ իրավական ակտերի ընդունման անհրաժեշտություն չկա:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ՕԳՈՍՏՈՍԻ 18-Ի N 2085-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2005 թվականի օգոստոսի 18-ի N 2085-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ Տեսչական մարմնի հաստատված բյուջետային հայտում վերոհիշյալ ծախսը արդեն իսկ ներառված է: